**PASLAUGŲ TEIKIMO SUTARTIES SPECIALIOJI DALIS**

Nr. *\_\_\_\_\_\_\_\_\_\_\_*

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT- 03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama

(toliau – Klientas), ir

**Uždaroji akcinė bendrovė „Gitana“,** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 1405812917, registruotos buveinės adresas Bičiulių g. 32, Budrikų k. LT-96320 Klaipėdos raj., Lietuvos Respublika, apie kurią duomenys kaupiami ir saugomi VĮ „Registrų centras“**,** atstovaujama direktoriaus Virginijaus Kreišmono, veikiančio pagal bendrovės įstatus, (toliau – Tiekėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui mažosios mechanizacijos remonto paslaugas **Panevėžio regione** (toliau – Paslaugos)*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui (2019-ESO-923) Mažosios mechanizacijos remonto Klaipėdos, Alytaus, Panevėžio, Utenos regione (**III-oje pirkimo objekto dalyje)** paslaugos, kuriame ekonomiškai naudingiausias pasiūlymas išrinktas pagal kainą.
2. **PASLAUGŲ IR PREKIŲ APIMTIS IR KAINA** 
   1. Pagal šią Sutartį Klientui teikiamos Paslaugos ir Prekės, aprašytos Sutarties SD priede Nr. 2.
   2. Preliminarus Paslaugų ir Prekių kiekis nurodytas Sutarties SD priede Nr. 3.
   3. Bendra Paslaugų kaina sudaro 9.680,00 EUR (devyni tūkstančiai šeši šimtai aštuoniasdešimt eurų 00 ct), įskaitant PVM. Bendrą Paslaugų kainą sudaro:
      1. Paslaugų kaina 8.000,00 EUR (aštuoni tūkstančiai eurų 00 ct), neįskaitant PVM;
      2. Pridėtinės vertės mokestis (PVM) 21 % - 1.680,00 EUR (vienas tūkstantis šeši šimtai aštuoniasdešimt eurų 00 ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas –fiksuotas įkainis su peržiūra (įkainių perskaičiavimas SD priede Nr. 4).
   5. Klientas moka Paslaugų teikėjui už faktiškai suteiktas Paslaugas ir pristatytas Prekes pagal Sutarties SD priede Nr. 3 nurodytus Paslaugų ir Prekių įkainius. Paslaugų ir Prekių įkainiai Sutarties galiojimo laikotarpiu nekeičiami, išskyrus įkainių perskaičiavimą.
   6. Sutarties galiojimo laikotarpiu Klientas turi teisę koreguoti perkamų Paslaugų ir Prekių apimtį, neviršijant Sutarties Sutartyje nurodytos Paslaugų ir Prekių kainos. Klientas neįsipareigoja nupirkti visos preliminaraus Paslaugų ir Prekių kiekio, nurodyto SD priede Nr. 3ar bet kokios jo dalies.
3. **PASLAUGŲ IR PREKIŲ KOKYBĖ**
   1. Suteikiamų Paslaugų ir pristatytų Prekių kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms ir Prekėms.
   2. Kliento nustatytiems Paslaugų rezultato ir Prekių trūkumams šalinti nustatomas 15 (penkiolikos) kalendorinių dienų terminas.
   3. Prekių ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   4. Už nustatytų Paslaugų ir Prekių trūkumų nepašalinimą per Sutarties SD 3.3 punkte nustatytą terminą Paslaugų teikėjas, Klientui pareikalavus, moka Klientui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 10,00 EUR (trisdešimt eurų 00 ct) už vieną vėlavimo laikotarpį).
   5. Sutarties vykdymo metu Paslaugų teikėjas turi teisę keisti prekių modelį ar (ir) gamintoją, tik gavęs rašytinį Kliento sutikimą. Siekdamas keisti prekę, Paslaugų teikėjas privalo pateikti Klientui argumentuotą prašymą su įrodymais, kad keičiamos naujos prekės visiškai atitinka Techninės specifikacijos ir Sutarties reikalavimus, yra ne prastesnės, o lygiavertės ar geresnės kokybės, nebus keičiami prekių įkainiai (mažinti prekių įkainius Paslaugų teikėjas turi teisę), pristatymo terminai ir kitos Sutarties sąlygos bei pateikti keičiamų naujų prekių dokumentus.
   6. Šalys susitaria, kad atskiras susitarimas (prekių keitimo naujomis atveju) dėl Sutarties keitimo pasirašomas nebus. Lygiaverčiu dokumentu bus laikomas Paslaugų teikėjo prašymas bei rašytinis Kliento sutikimas. Visi Paslaugų teikėjo pateikti dokumentai bei Kliento sutikimas laikomi neatskiriama Sutarties dalimi.
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA** 
   1. Sutartis iš Paslaugų teikėjo pusės vykdoma jungtinės veiklos pagrindu: NE.
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninės specifikacijos 6.2. punkte nustatytais terminais.
   2. Paslaugų teikimo vietos (-a) nurodytos (-a) Techninės specifikacijos 4 dalyje.
   3. Už vėlavimą suteikti Paslaugas per Sutarties SD 5.1 nustatytą terminą Paslaugų teikėjas, Klientui pareikalavus, moka 0,05% nuo vėluojamų suteikti Paslaugų kainos (be PVM) dydžio delspinigius už kiekvieną uždelstą dieną (tačiau bet kokiu atveju ne mažiau kaip 10,00 EUR (trisdešimt eurų 00 ct) už visą vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI** 
   1. Klientas sumoka Paslaugų teikėjui už faktiškai suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir Sąskaitos gavimo dienos.
   2. Sąskaitas už faktiškai per praėjusį mėnesį suteiktas Paslaugas, ir Paslaugų perdavimo - priėmimo aktus Paslaugų teikėjas pateikia Klientui iki einamojo mėnesio 5 (penktos) dienos.
   3. Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti  30% bendros Paslaugų kainos.
7. **SUTARTIES ĮSIGALIOJIMAS IR GALIOJIMAS** 
   1. Sutartis įsigalioja nuo jos abipusio pasirašymo dienos. Paslaugų teikimo terminas yra 36 (trisdešimt šeši) mėnesiai nuo Sutarties įsigaliojimo dienos, jei neviršijama Sutarties SD 2.3. punkte nurodyta bendra Sutarties kaina. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 (trisdešimt šeši) mėnesiai Paslaugų teikimo laikotarpis ir 2 (du) mėnesiai galutiniam atsiskaitymui tarp Šalių už tinkamai suteiktas Paslaugas ir pritaikytas sankcijas.
   2. Jei Sutarties galiojimo laikotarpiu yra išperkama Paslaugų ir Prekių už Sutarties SD 2.3. punkte nurodytą bendrą Sutarties kainą, Sutartis nustoja galioti. Klientas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
8. **PAKEIČIAMOS / NETAIKOMOS SUTARTIES BD SĄLYGOS** 
   1. Paslaugų teikėjas, tinkamai įvykdęs savo sutartinius įsipareigojimus ir nesuėjus numatytam atsiskaitymo su juo terminui, turi teisę kreiptis į Klientą dėl paskolos, kurios suma neviršytų jam mokėtino atlyginimo atskaičius už paskolą mokėtinų palūkanų, jei priskaityta – delspinigių ir baudų, suteikimo.
   2. Klientas, suteikęs Paslaugų teikėjui Sutarties SD 8.3 punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal Sutarties SD nustatytą Paslaugų teikėjui mokėtiną atlyginimą, t. y. sumažinti Paslaugų teikėjui mokėtiną atlyginimą Paslaugų teikėjo grąžintinos paskolos sumos dydžiu.
   3. Sutarties SD 8.3. punkte nurodytos paskolos suteikimas reiškia ne Kliento pareigą, o teisę, kurios įgyvendinimas priklauso išimtinai nuo jo diskrecijos bei Paslaugų teikėjo patikimumo ir finansinės padėties, Kliento galimybių suteikti atitinkamą paskolą. Kliento atsisakymas suteikti paskolą negali būti ginčo dalykas ir negali būti skundžiamas.
9. **KITOS SUTARTIES NUOSTATOS**
   1. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
10. **PRIEDAI**
    1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
    2. Prie Sutarties SD pridedami šie priedai:
       1. Priedas Nr. 1 - Kontaktiniai adresai pranešimams siųsti ir asmenys, atsakingi už sutarties vykdymą.
       2. Priedas Nr. 2 – Techninė specifikacija.
       3. Priedas Nr. 3 – Paslaugų kiekiai ir įkainiai.
       4. Priedas Nr. 4 – Prekių kiekiai ir įkainiai.
       5. Priedas Nr. 5 – Įkainių perskaičiavimo sąlygos.
11. **ŠALIŲ REKVIZITAI**

|  |  |
| --- | --- |
| **Tiekėjas**  **Uždaroji akcinė bendrovė „Gitana“**  Bičiulių g. 32, Budrikų k., LT-96320, Klaipėdos r.  Įmonės kodas: 140581297  PVM kodas: LT405812917 | **Pirkėjas**  **AB „Energijos skirstymo operatorius“**  Adresas: Aguonų g. 24, LT- 03212, Vilnius  Įmonės kodas: 304151376  PVM kodas: LT100009860612 |

Sutarties SD Priedas Nr. 5

**Įkainių perskaičiavimo sąlygos**

Įkainiai Sutarties galiojimo laikotarpiu bus perskaičiuojami(a) tokiomis sąlygomis:

1. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo.
2. Įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą per 12 (dvylikos) mėnesių laikotarpį.
3. Perskaičiavimas atliekamas nustatytu periodiškumu, praėjus 12 (dvylikai) mėnesių nuo Sutarties įsigaliojimo (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos, esant toliau nustatytoms aplinkybėms:

3.1. jeigu pagal Lietuvos Respublikos statistikos departamento duomenis Lietuvos Respublikos Metinė infliacija pasiekia 7 ar daugiau procentų arba Metinė defliacija pasiekia -7 ar mažiau procentų ribą (duomenų šaltinis - <http://www.stat.gov.lt>);

3.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Įkainius.

4. Įkainiai perskaičiuojami pagal žemiau pateiktą formulę:

  
Cpn – perskaičiuota (s) *Paslaugai(oms)/Prekei(ėms)* taikomas įkainis

Sn – Sutartyje numatyta (s) *Paslaugai(oms)/Prekei(ėms)* taikomas įkainis

I – infliacijos arba defliacijos (defliacijos atveju procentas įrašomas su minuso ženklu) dydis procentais;

image016- defliacijos atveju (-7), infliacijos atveju 7.

5. Perskaičiuoti Įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

6. Už Darbus/Paslaugas/Prekes, užsakytas (-us) iki susitarimo dėl Įkainių perskaičiavimo pasirašymo dienos, Klientas apmoka taikant iki tol galiojusias (-us) Įkainius, o už Darbus/Paslaugas/Prekes, užsakytas (us) po susitarimo pasirašymo dienos, Paslaugų teikėjui bus apmokama taikant apskaičiuotus Įkainius po perskaičiavimo.

7. Atlikus Įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos *23 punkto* numatyta tvarka patikslinama (didėja arba mažėja) pradinė Sutarties vertė.