**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – AB „Energijos skirstymo operatorius".
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Mažosios mechanizacijos įrenginių remonto paslaugos.
   5. **Prekės** – remontuojamų įrenginių keičiamos detalės/medžiagos/dalys ir kitos sudedamosios įrenginio dalys.
   6. **Techninė specifikacija** – šio pirkimo techninė specifikacija arba TS.
2. **PIRKIMO OBJEKTAS**
   1. **Pirkimas skaidomas į 4 pirkimo objekto dalis:** 
      1. I obj. dal. Mažosios mechanizacijos remonto Klaipėdos regione paslaugos.
      2. II obj. dal. Mažosios mechanizacijos remonto Alytaus regione paslaugos.
      3. III obj. dal. Mažosios mechanizacijos remonto Panevėžio, regione paslaugos.
      4. IV obj. dal. Mažosios mechanizacijos remonto Utenos regione paslaugos.
3. **PIRKIMO OBJEKTO APIMTYS**
   1. Perkamų Paslaugų apimtys nurodytos Techninės specifikacijos priede Nr. 1.
   2. Galimai keičiamų detalių - Prekių sąrašas pateiktas Techninės specifikacijos priede Nr. 2. (pateikiamas orientacinis sąrašas).
4. **SUTARTINIŲ ĮSIPAREIGOJIMŲ VYKDYMO VIETA**
   1. Klaipėdos regionas – Liepų g. 64A, Klaipėda;
   2. Alytaus regionas – Pramonės g. 7, Alytus;
   3. Panevėžio regionas – Senamiesčio g. 102B, Panevėžys.
   4. Utenos regionas ­– Užpalių g. 87, Utena.
   5. Tikslus adresas bus nurodomas Užsakyme.
5. **REIKALAVIMAI PIRKIMO OBJEKTUI (TAIKOMA VISOMS PIRKIMO OBJEKTO DALIMS)**
   1. Reikalingas turimos įrangos remontas bei atsarginių dalių keitimas I- IV objekto dalims.
6. **SUTARTINIŲ ĮSIPAREIGOJIMŲ VYKDYMO TVARKA IR TERMINAI (TAIKOMA VISOMS PIRKIMO OBJEKTO DALIMS)**
   1. Klientas įsipareigoja remontuojamus prietaisus pristatyti Paslaugų Teikėjui savomis jėgomis ir lėšomis. Po suteiktų Paslaugų Klientas įsipareigoja savomis jėgomis ir lėšomis pasiimti suremontuotus prietaisus.
   2. Paslaugos turi būti suteikiamos ne vėliau kaip per 10 (dešimt) darbo dienų. Paslaugų suteikimo terminas skaičiuojamas nuo remontuojamų prietaisų pristatymo Paslaugų teikėjui dienos. Remonto Paslaugoms reikalingų Prekių pristatymo terminas ne vėliau kaip per 10 (dešimt) darbo dienų. Jeigu Paslaugų suteikimui reikalingų Prekių užsakymas trunka ilgiau nei aukčiau nurodytas terminas, jis gali būti pratęstas raštišku (įskaitant ir elektroniniu paštu) abiejų šalių sutikimu.
   3. Paslaugų teikėjas savo įranga, medžiagomis, laikantis remontuojamos įrangos remonto reikalavimų, turi suteikti Klientui priklausančių TS Priede Nr. 1. įrenginių remonto Paslaugas.
   4. Paslaugos bus perkamos pagal atskirus Kliento užsakymus. Užsakymus Klientas Paslaugų teikėjui teiks el. paštu, nurodytu Sutarties Specialiojoje dalyje. Užsakyme Klientas nurodys remontuojamos įrangos modelį bei, jei žinomas gedimas, ketinamą įsigyti Paslaugą*.*
   5. Paslaugų teikėjas, įvertinęs įrangos gedimą, iki Paslaugų teikimo pradžios su Klientu turi suderinti Užsakymo įvykdymui reikalingų Paslaugų ir (ar) Prekių kiekį ir kainas. Užsakymas laikomas suderintu tik gavus Kliento rašytinį patvirtinimą (įskaitant ir elektroniniu paštu).
   6. Paslaugų teikėjas prisiima visą riziką dėl teikiamų Paslaugų bei keičiamų ar naujai montuojamų Prekių. Užtikrina, kad naujai sudėtos Prekės ar jų priedai atitinka ir yra suderinami su remontuojamo įrenginio techninėmis ir/ar elektroninės sistemos dalimis.
   7. Teikiant Paslaugas Paslaugų teikėjas privalo naudoti naujas, originalias atsargines dalis, nenaudotas eksploatacines medžiagas, turinčias gamintojo išduotus kokybės ir/ar atitikties sertifikatus.
   8. Visoms suteiktoms Paslaugoms turi būti suteikiama ne trumpesnė kaip 6 (šešių) mėnesių garantija nuo suteiktų Paslaugų priėmimo - perdavimo akto pasirašymo dienos. Atsarginėms dalims ir priedams turi būti suteikiama ne trumpesnė nei 6 (šešių) mėnesių gamintojo arba Paslaugų teikėjo garantija nuo suteiktų Paslaugų priėmimo - perdavimo akto pasirašymo dienos. Suteiktos garantijos trūkumai turi būti pašalinti ne vėliau kaip per 15 (penkiolika) darbo dienų, jeigu trūkumai atsirado ne dėl Kliento kaltės.
   9. Klientas įsipareigoja priimti kokybiškai suteiktas Paslaugas ir kokybiškas Prekes iš Paslaugų teikėjo ir atsiskaityti už juos pagal Sutartyje nustatytą terminą ir sąlygas.
   10. Jeigu Paslaugų teikimo metu paaiškėja, kad norint tinkamai suteikti Paslaugas būtina suteikti papildomų Paslaugų arba dėl kitų priežasčių Paslaugų teikėjui būtina didinti Paslaugų kiekį ar panaudoti didesnį kiekį, brangesnių Prekių nei buvo numatyta Užsakymo metu, Paslaugų teikėjas apie tai turi pranešti ir susiderinti su Klientu. Jeigu Klientas nesutinka padidinti Paslaugų apimčių, Prekių kiekio ar nesutinka panaudoti brangesnių detalių, Paslaugų teikėjas turi teisę atsisakyti vykdyti užsakymą. Tokiu atveju Klientas sumoka už iki užsakymo atsisakymo suteiktas Paslaugas, panaudotas Prekes.
7. **KOKYBĖ IR TRŪKUMŲ ŠALINIMAS**
   1. Prekėms nustatomas ne trupesnis kaip 6 (šešių) mėnesių Prekių gamintojo kokybės garantijos terminas, kuris skaičiuojamas nuo Prekių perdavimo – priėmimo akto pasirašymo dienos.
   2. Paslaugoms taikomas ne trumpesnis kaip 6 (šešių) mėnesių garantijos terminas.
   3. Terminas, per kurį turi būti ištaisomi nustatyti trūkumai – 15 (penkiolika) kalendorinių dienų

1. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Kartu su suremontuotais prietaisais turi būti pateikiamas suteiktų Paslaugų bei naudotų detalių aktas.
   2. Kartu su suremontuotas prietaisais pateikiamas Paslaugų priėmimo – perdavimo aktas.
2. **PRIEDAI**
   1. Priedas Nr. 1 Paslaugų apimtis.
   2. Priedas Nr. 2 Prekių sąrašas.